Gar sebbat i d-aɣ-yeǧǧan ad nefren asentel-a n tezrawt d ti : ulac tizarwin yettwaxedmen deg yiseggasen yezrin, imi ar ass-a tid akk inudan ɣef tewsit-a n wungal llant-id s tmuɣliwin-ya : tuget deg-sent d tiṣlaḍ ɣef yeḍrisen-a id- yettwasizrgen ɣer unnar d useqqerdec n limarat n tewsit-a. Nebɣa ad d- nemmeslay ɣef tawsit-a s tmuɣli nniḍen, s tiẓri tasenmettit n tsekla. Am wakken nebɣa ad nesnari annar n unadi yerzan tasekla n tmaziɣt, ladɣa tin yuran s tutlayt n teqbaylit.